Τετσούγια Νομούρα

Ο Τετσούγια Νομούρα (ιαπωνικά: 野村 哲也, Χέπμπορν: Nomura Tetsuya, 8 Οκτωβρίου 1970) είναι Ιάπωνας καλλιτέχνης, σχεδιαστής και σκηνοθέτης βιντεοπαιχνιδιών που εργάζεται για την Square Enix (πρώην Square). Είναι ευρύτερα γνωστός για το έργο του στα franchises Final Fantasy και Kingdom Hearts και τη σκηνοθεσία της CGI ταινίας Final Fantasy VII: Advent Children.

 Ο Νομούρα γεννήθηκε στις 8 Οκτωβρίου του 1970. Ο πατέρας του επηρρέασε το ενδιαφέρον του για τις τέχνες και τα βιντεοπαιχνίδια νωρίς στη ζωή του, δημιουργώντας γι' αυτόν μικρές ζωγραφιές και μοναδικά σουγκορόκου επιτραπέζια παιχνίδια. Ο Νομούρα ξεκίνησε να ζωγραφίζει στην ηλικία των τριών ετών και έφτιαξε τα δικά του σουγκορόκου επιτραπέζια όταν πήγαινε στο νηπιαγωγείο. Ως παιδί, περνούσε το μεγαλύτερο μέρος του ελεύθερου χρόνου του στο να παίζει baseball, να κολυμπά, να ψαρεύει και να χτίζει οχυρά. Όταν πήγαινε στο δημοτικό, ο πατέρας του τού είπε ότι θα ερχόταν η εποχή των υπολογιστών και έτσι του έδωσε τον δικό του. Ο Νομούρα είχε παίξει σε εκείνο τον υπολογιστή το παιχνίδι Legends of Star Arthur: Planet Mephius και ξεκίνησε να δημιουργεί τα δικά του βιντεοπαιχνίδια μαθαίνοντας προγραμματισμό. Το πρώτο του προϊόν Nintendo ήταν η οικιακή κονσόλα Color TV-Game, στην οποία έπαιζε παιχνίδια τένις και πινγκ-πονγκ. Αργότερα, στο λύκειο, δανείστηκε ένα Nintendo Entertainment System. Εκείνη περίπου την περίοδο, τα αγαπημένο του παιχνίδι είχε γίνει το Dragon Quest, επειδή τον είχε ξαφνιάσει και τον εισήγαγε στα βιντεοπαιχνίδια με στοιχεία ιστορίας. Ο καθηγητής τέχνης που είχε στο λύκειο τον παρέπεμψε να κοιτάξει το έργο του εικονογράφου των παιχνιδιών Final Fantasy, Γιοσιτάκα Αμάνο. Κατά τη διάρκεια των μαθημάτων, ο Νομούρα δημιούργησε το δικό του manga και σκόπευε να γίνει αυτό το επάγγελμά του, αλλά τελικά απέρριψε αυτή την ιδέα. Πήγε σε επαγγελματική σχολή για να μάθει καλλιτεχνική επιμέλεια περιοδικών και διαφήμισης. Έπειτα, έψαξε για δουλειά στον τομέα της διαφήμισης για μια εκδοτική εταιρεία. Τελικά έκανε αίτηση για εργασία στη Square, αφού είχε δει μια αγγελία της εταιρείας με μια ζωγραφιά του Αμάνο. Στις αρχές της δεκαετίας του 1990, ο Νομούρα προσλήφθηκε από τη Square και εργάστηκε ως debugger για το Final Fantasy IV. Αργότερα, το προσωπικό της εταιρείας χωρίστηκε και αυτός τοποθετήθηκε στην ομάδα που ήταν υπεύθυνη για το Final Fantasy. Αφού τον εκπαίδευσε ο Τετσούγια Τακαχάσι, ο Νομούρα σχεδίασε τα τέρατα του Final Fantasy V. Εκείνη τη εποχή, κάθε developer των παιχνιδιών Final Fantasy είχε το δικό του σημειωματάριο προγράμματος, ώστε να συγκεντρώνει τις ιδέες που επρόκειτο να παρουσιάσει στον σκηνοθέτη του εκάστοτε παιχνιδιού. Ενώ οι υπόλοιποι πληκτρολογούσαν και εκτύπωναν τα σημειωματάρια προγράμματός τους στον υπολογιστή, ο Νομούρα έγραφε τα δικά του στο χέρι και πρόσθετε πολλές ζωγραφιές, οι οποίες ενθουσίασαν τον σκηνοθέτη Χιρονόμπου Σακαγκούτσι και τον παραγωγό Γιοσινόρι Κιτάσε. Τότε, έγινε εικαστικός διευθυντής για το Final Fantasy VI. Γι' αυτό το παιχνίδι, εμπνεύστηκε ο ίδιος τους χαρακτήρες Shadow και Setzer, όπως επίσης και τα υπόβαθρά τους. Ο σχεδιασμός τους προέρχεται από μερικά απορριφθέντα κόνσεπτ του Final Fantasy V. Ενώ έκανε αρκετά μικρότερα πρότζεκτ, του ζητήθηκε να γίνει ο βασικός σχεδιαστής χαρακτήρων για το Final Fantasy VII, αντικαθιστώντας τον Αμάνο. Έτσι, σχεδίασε τους χαρακτήρες του παιχνιδιού με ένα πολύ στυλιζαρισμένο και παραμορφωμένο τρόπο και επινόησε την ιδέα για τις ειδικές, "Limit Break" επιθέσεις τους. Επίσης, συμμετείχε στη δημιουργία της ιστορίας και είχε λόγο για στοιχεία της πλοκής.Το 1998, ο Νομούρα εργάστηκε στα Parasite Eve και Brave Fencer Musashi. Μετά, σχεδίασε τους χαρακτήρες και τα τέρατα του Final Fantasy VIII στο στυλ που ο ίδιος χαρακτήρισε ως "το πραγματικό του στυλ ζωγραφικής", δουλεύοντας μαζί με τον σκηνοθέτη Γιούσουκε Ναόρα, για να επιτύχει μεγαλύτερο ρεαλισμό στα γραφικά του παιχνιδιού. Επιπλέον, έγραψε τα υπόβαθρα των χαρακτήρων και ήταν ο οπτικός διευθυντής για τις μάχες, υπεύθυνος για το σχεδιασμό των ακολουθιών τους. Έπειτα, ο Νομούρα εργάστηκε σε διάφορα πρότζεκτς της Square. Ένα από αυτά ήταν το παιχνίδι μάχης Ehrgeiz, που περιλάμβανε χαρακτήρες από το Final Fantasy VII, στο οποίο εργάστηκε ξανά ως σχεδιαστής χαρακτήρων. Ο Νομούρα απέσπασε το βραβείο Excellence in Visual Arts της International Game Developers Association για το έργο του στο πρώτο παιχνίδι Kingdom Hearts, δίπλα στο Σίντζι Χασιμότο. Στη λίστα του IGN με τους Κορυφαίους 100 Δημιουργούς Βιντεοπαιχνιδιών Όλων των Εποχών, ο Νομούρα βρίσκεται στην 84η θέση. Τετσούγια Νομούρα στην IMDb Τετσούγια Νομούρα στο MobyGames Βιογραφία και τέχνη του Τετσούγια Νομούρα